section_heading: Najbolje godine stvaralaštva
paragraph_text: Još jedna tragična i ironična slika islandskog društva, ovaj put smještena u 18. st. je dočarana u njegovoj najpoznatijoj knjizi Islandsko zvono (isl. Íslandsklukkan). Ova trilogija, čija je radnja smještena dijelom na Islandu a dijelom u Danskoj je objavljena u periodu od 1943. do 1946. i prikazuje otpor Islanđana nasilnoj danskoj vlasti i nametanju protestantizma. To je nacionalni obiteljski roman u rangu s Forsyteima (The Forsyte Saga), Glembajevima i Buddenbrukovima (Buddenbrooks). Njegova druga dva važna romana zasnovana na životu na Islandu su Atomska postaja (isl.Atómstöðin) objavljen 1948. i Ribe mogu pjevati(Riblji koncert) (isl. Brekkukotsannáll) iz 1957. U djelu Atomska postaja suprotstavlja se štetnom utjecaju isprva britanske, a potom i američke vojne prisutnosti na Islandu za vrijeme Drugog Svjetskog rata nakon čega je 1946. odlučeno da SAD osnuje vojnu bazu u Keflavíku na 99 godina. Jasno prikazuje sukob političkih ideologija i opasnost od proliferacije nuklearnog oružja.